ועדת החוקה, חוק ומשפט, כנסת 18, פרוטוקול מספר 660, 2012-07-24 10:00

דוד רותם: הצעת חוק ההוצאה לפועל (תיקון מס' 39)(הוצאה לפועל במסלול מקוצר).

דוד רותם: גברתי, היועצת המשפטית, נא להקריא להם על מה אנחנו הולכים להצביע.

סיגל קוגוט: לשם הנוחיות שמנו נוסח משולב, שתראו איך זה משתלב בסעיפים.

סיגל קוגוט: אני אקרא לפי זה.

סיגל קוגוט: היושב-ראש מציע – זה הסעיף הראשון – שבמקום הצעת הממשלה שההוראה תהפוך להוראה קבועה, הוראת השעה תוארך בארבע שנים.

סיגל קוגוט: זאת ההצעה הראשונה.

סיגל קוגוט: יהיה כתוב ככה, בסעיף 20א – במקום התאריך שכתוב, יהיה כתוב: י"ב באלול התשע"ב, 15 בספטמבר 2016.

סיגל קוגוט: הסעיף השני זה תיקון לסעיף 20ב.

סיגל קוגוט: תיקון שקובע שאם סך חובותיו של החייב בתיקי הוצאה לפועל עולים על 100,000 שקלים חדשים, אז לא יפעלו במסלול המקוצר לגביו.

סיגל קוגוט: זה מתוך ההבנה שלמישהו שיש לו חובות רבים, אין טעם להפעיל את המסלול הזה לגביו.

דוד רותם: ראיתי שהפעילו את זה כשיש חוב של 70,000 שקלים, ואחר-כך כל אחד קיבל 70 שקלים בתיק הזה.

סיגל קוגוט: טוב.

סיגל קוגוט: את זה אתה יכול להגיד גם על עוד חובות במסלול הרגיל.

חנא סוייד: איך?

חנא סוייד: לא הבנתי.

דוד רותם: היה בן-אדם שהיה חייב 84,000 שקל.

דוד רותם: פתחו לו תיקים במסלול המהיר.

דוד רותם: ואחר-כך עיקלו לו את מה שיכלו, וחילקו לכל אחד 70 שקל.

דוד רותם: אבל שכר-הטרחה על 700 שקל היה גם-כן 700 שקל.

סיגל קוגוט: טוב.

סיגל קוגוט: שכר-טרחה זה סעיף אחר, שאתה מציע לגביו גם איזשהו תיקון.

סיגל קוגוט: התיקון השלישי הוא תיקון לסעיף 20ב(ג) – משהגיש התנגדות לביצוע בקשה לפי סעיף 81(א)(ג) או לפי סעיף 81 (א)(1)(ד), - - -

ענת ליברמן: יש טעות בנוסח.

סיגל קוגוט: אני יודעת.

סיגל קוגוט: 31(א)(א) - - -

ענת ליברמן: - - -

סיגל קוגוט: בסדר.

סיגל קוגוט: תיקנו את הטעות.

סיגל קוגוט: מה שהסעיפים האלה אומרים, שברגע שמגישים בקשות, שלמעשה, לפי החוק, סוגרות את ההליך, כי ההליך עובר לדיון בבית-המשפט, אין טעם לפעול לגביהם במסלול המקוצר.

סיגל קוגוט: אנחנו לא יודעים כמה זמן הדבר יהיה בבית-המשפט.

חנא סוייד: זה תיקון של - - -

סיגל קוגוט: תיקון של הממשלה.

סיגל קוגוט: יש שני תיקונים שהיושב-ראש מציע.

סיגל קוגוט: היו גם כמה תיקונים שאנחנו הצענו, והגענו בהסכמה עם הממשלה.

סיגל קוגוט: התיקון הראשון שהיושב-ראש הציע הוא שהוראת השעה תוארך בארבע שנים, במקום להפוך אותה להוראה קבועה.

סיגל קוגוט: התיקון השני שהיושב-ראש מציע קשור לשכר-טרחה.

סיגל קוגוט: תיכף נגיע אליו.

סיגל קוגוט: סעיף 20ב(ד)(1) – "הגיש החייב בקשה שבה טען טענת פרעתי לפי סעיף 19, יתקיים הדיון בבקשה לפני רשם ההוצאה לפועל בלשכת ההוצאה לפועל שבה הגיש את הבקשה לביצוע - - -".

ענת ליברמן: הזוכה.

ענת ליברמן: שבה הגיש הזוכה.

סיגל קוגוט: כן.

ענת ליברמן: כי יש - - -

סיגל קוגוט: כן, כן, הזוכה.

סיגל קוגוט: "דחה הרשם את בקשת החייב, כולה או חלקה, יימשכו ההליכים במסלול המקוצר לפי הוראות פרק זה".

סיגל קוגוט: סעיף 20ב(ד)(2) – "ביצוע ההליך במסלול המקוצר יעוכב עד לתום הדיון בבקשה בטענת פרעתי, ותקופה זו לא תובא במניין הימים - - -".

סיגל קוגוט: הדיון בטענת "פרעתי" הוא בלשכת ההוצאה לפועל.

דוד רותם: איזה סגן שר אתה רוצה להיות?

יובל צלנר: אני רוצה רק להיות הסגן שלך.

דוד רותם: סגן שלי זה - - -.

דוד רותם: טוב.

אחמד טיבי: מגלומן.

אברהם מיכאלי: - - -

דוד רותם: חבר הכנסת טיבי, גם אתה.

אברהם מיכאלי: - - - זה מגלומן.

אברהם מיכאלי: מי שרוצה להיות סגן שלו, זה - - -

אחמד טיבי: אני נגד ההפצצה באיראן, אז אני לא חלק מהתרגיל הזה.

אברהם מיכאלי: היושב-ראש רותם לא תומך בזה.

דוד רותם: אני יכול לפתור לך את זה בדרך הרבה יותר פשוטה: תגיד לי מה אתה רוצה.

אחמד טיבי: איפה להפציץ.

דוד רותם: לא "איפה להפציץ".

דוד רותם: איפה להפציץ, אני יודע איפה שאתה רוצה להפציץ.

חנא סוייד: אולי תסבירי ללא עורכי-דין מה המשמעות של זה.

אברהם מיכאלי: - - - תסביר את הכול מחדש - - -

סיגל קוגוט: הדבר האחרון הוא שכשיש טענה, שמצריכה דיון בלשכת ההוצאה לפועל, הטיפול יעוכב עד שהטענה תתברר.

סיגל קוגוט: טענת "פרעתי" משמעותה שהחייב טוען שהוא לא צריך לשלם את החוב, כי אולי הוא כבר שילם אותו.

סיגל קוגוט: אז צריכים לברר את הטענה הזאת לפני שממשיכים נגדו בהליכים.

סיגל קוגוט: בירור הטענה הזאת היא בלשכת ההוצאה לפועל, בניגוד לטענות בסעיף הקודם שזה עובר לבית-המשפט, ולכן בכלל יוצא מהמסלול.

סיגל קוגוט: התיקון הבא קשור לשכר-הטרחה: יושב-ראש הוועדה מציע שלא יהיה שכר-טרחה אל"ף בכלל במסלול המקוצר.

סיגל קוגוט: ההצעה הזאת - - -

אברהם מיכאלי: אין שם עורכי-דין, למי שכר-טרחה?

דוד רותם: בוא נאמר ככה: אתה רוצה שאני אראה לך?

אברהם מיכאלי: עושים ניסוי?

דוד רותם: עושים ככה.

אברהם מיכאלי: ניסוי.

אברהם מיכאלי: אז אין שכר-טרחה.

אברהם מיכאלי: בוודאי שלא יהיה.

אברהם מיכאלי: איך?

דוד רותם: אם אחר-כך מפטרים.

קריאה: אולי תסביר.

אברהם מיכאלי: אה.

דוד רותם: אתה מבין.

דוד רותם: מה שקורה זה שמחייבים.

אברהם מיכאלי: הבנתי.

דוד רותם: סיפרו לנו שיש נקודה מאד מעניינת: במסלול הרגיל, שכר-הטרחה מכפיל את החובות.

דוד רותם: ובמסלול המהיר אין שכר-טרחה.

דוד רותם: בקיצור, אני מצאתי תיק של 750 שקל, וחייבו 750 שקל בגין שכר-טרחת עורך-דין במסלול המהיר, המקוצר.

דוד רותם: ואחר-כך הסבירו לי שהם בדרך-כלל מוותרים אחר-כך על שכר-הטרחה.

אברהם מיכאלי: אבל איך?

אברהם מיכאלי: ממי לקחו שכר-טרחה?

אריה כהן: העורך-דין.

סיגל קוגוט: לא.

סיגל קוגוט: פה צריך להבהיר משהו.

סיגל קוגוט: שכר-הטרחה - - -

אברהם מיכאלי: הייעוץ המשפטי, אולי, במסלול - - -

סיגל קוגוט: לא, לא, לא.

דוד רותם: בוודאי.

אברהם מיכאלי: - - -

דוד רותם: יש מחלקה משפטית לכל החברות האלה.

אברהם מיכאלי: - - - רוצה לשלם - - -.

אברהם מיכאלי: זה בסדר.

חנא סוייד: תלוי באיזו תדירות מקובל.

סיגל קוגוט: שכר-הטרחה, גם במסלול המקוצר – ראשית, הוא נקבע בגלל הדיונים הקודמים, וגם בעקבות הערות של אנשים, לרבות לשכת עורכי-הדין, שרצו לאפשר לעורכי-דין לייצג גם במסלול המקוצר.

סיגל קוגוט: לפי הנתונים - - -

דוד רותם: הם יכולים לייצג בחינם.

סיגל קוגוט: בסדר.

דוד רותם: מה קרה?

דוד רותם: עורכי-הדין הם עשירים גדולים.

דוד רותם: הם יכולים לעשות משהו בחינם.

סיגל קוגוט: קודם צריך להסביר את העובדות.

סיגל קוגוט: ראשית, החוק קובע במפורש ששכר-הטרחה יינתן רק כשהבקשה לסכום קצוב בלבד, לא לשטרות.

סיגל קוגוט: רק בסכום קצוב.

סיגל קוגוט: אם האדם מיוצג.

סיגל קוגוט: המטרה היתה שאדם יוכל לבחור אם הוא רוצה עורך-דין או לא.

סיגל קוגוט: למרות שבמסלול המקוצר, מטבע הדברים - - -

דוד רותם: מה עם שטרות?

סיגל קוגוט: אין שכר-טרחה בשטרות במסלול המקוצר.

יצחק הרצוג: למרות שעולה מצב שבו אדם פשוט - - -

דוד רותם: מה היה מספר התיק שנתתי לכם?

ענת ליברמן: הוא היה תובענות.

קריאה: תובענות.

דוד רותם: מה הוא היה?

דוד רותם: שטר.

קריאות: סכום קצוב.

קריאה: שהוא זכאי לשכר-טרחה - - -

קריאה: לא, לא שטר.

קריאה: זכאי לשכר-טרחה - - -

ענת ליברמן: ללא שטר.

קריאה: לא היה שטר.

קריאה: הוא היה "תובענה" - - -

דוד רותם: היה שטר.

קריאה: לא שטר.

קריאה: לא, לא, לא - - -

קריאות: - - -

דוד רותם: בניגוד לפסיקה.

דוד מדיוני: איזו פסיקה?

דוד מדיוני: ממש לא.

סיגל קוגוט: החוק קובע ששכר-הטרחה במסלול המקוצר יהיה אך ורק אם האדם מיוצג, ואך ורק בתובענות בסכום קצוב.

קריאה: ורק שכר-טרחה.

קריאה: כן.

קריאה: אבל כל שטר אפשר להגיש בסכום קצוב.

קריאה: זה מה שעשו - - -

דוד רותם: שמעתי אותך.

דוד רותם: לא יהיה שכר-טרחה במסלול המהיר.

דוד רותם: נקודה.

קריאה: מעולה.

דוד רותם: יהיה מיוצג על-ידי עורך-דין, יוצא מן-הכלל.

דוד רותם: עורכי-הדין יעבדו קצת בחינם.

דוד רותם: לא קרה כלום.

דוד רותם: איך נקרא המסלול שלכם?

קריאה: "פרו-בונו".

ליאור שפירא: שכר-מצווה.

דוד רותם: "פרו בונו".

דוד רותם: שכר-מצווה.

דוד רותם: תעשו פעם מצוות, לא יקרה לכם כלום.

חנא סוייד: אני שמח שפעם אחת אפשר להסכים עם חבר הכנסת דוד רותם.

דוד רותם: אני יודע.

דוד רותם: אתה גם צודק.

דוד רותם: אבל חבר הכנסת טיבי לא יסכים.

חנא סוייד: למה הוא לא יסכים?

אחמד טיבי: למה?

אחמד טיבי: אני יכול - - -

חנא סוייד: בשבילו הכי חשוב לא להפציץ - - -

סיגל קוגוט: מצד אחד, הנתונים מראים שרוב האנשים ויתרו על שכר-טרחה במסלול הזה, ממילא.

סיגל קוגוט: מצד שני, אדם פרטי שמגיש תובענה יצטרך לפעמים איזשהו סיוע בכתיבת התובענה, - -

יצחק הרצוג: אז זו השאלה: האם הוא יקבל סיוע משפטי.

סיגל קוגוט: - - ואז נשלל שכר-הטרחה פה.

יצחק הרצוג: את זה צריך לברר.

יצחק הרצוג: אפשר לשאול שאלה, אדוני היושב-ראש?

דוד רותם: אפשר לשאול כמה שאתה רוצה.

דוד רותם: רק תזכור שבשעה 11 אני בוועדת הכנסת.

יצחק הרצוג: גם אני צריך לצאת.

אברהם מיכאלי: בשעה עשר וחצי יש ועדת כספים.

דוד רותם: זה לא חשוב.

אברהם מיכאלי: בכלל לא חשוב.

יצחק הרצוג: מה קורה לאזרח קטן – דווקא מאלה הנזקקים, שמהחוק המקורי היה המטרה – שרוצה לקבל ייעוץ לגבי איך הוא מגיש שטר או איך הוא מגיש תובענה בהוצאה לפועל.

יצחק הרצוג: הרי מה הבעיה?

יצחק הרצוג: הבעיה היא שמטרת החוק היתה מאד טובה.

יצחק הרצוג: אבל בעצם שכר-הטרחה, בעיקר מי שנהנים ממנו, זה לא באמת האזרח הקטן.

יצחק הרצוג: בוא נודה על האמת.

יצחק הרצוג: זה הסיפור פה, ושלא נטייח.

יצחק הרצוג: עכשיו, השאלה היא מה קורה אם אזרח קטן בכל זאת צריך ייעוץ?

יצחק הרצוג: אז אתה אומר שהוא לא יכול לשלם שכר-טרחה.

דוד רותם: לא.

דוד רותם: אני אומר שלא ייגבו ממנו שכר-טרחה.

דוד רותם: הוא יבוא ללשכת ההוצאה לפועל, - -

קריאה: יעזרו לו.

דוד רותם: - - והם יעזרו לו.

דוד רותם: בשביל זה הם קיימים, במסלול המהיר.

סיגל קוגוט: אבל הוא אמור לבוא לשם אחרי התובענה.

דוד רותם: הוא יבוא לעורך-הדין, ועורך-הדין לא יהיה זכאי לקחת ממנו כסף.

סיגל קוגוט: צריך לבוא עם התובענה ללשכת ההוצאה לפועל.

דוד רותם: הוא יבוא, והם יעזרו לו לכתוב את התובענה.

דוד רותם: בשביל זה קיימת - - -

יצחק הרצוג: אבל אם הוא הולך לעורך-דין בעיר שדה, אוקיי?

יצחק הרצוג: הוא גר בעיר שדה, והוא לא יודע איך להגיע להוצאה לפועל.

חנא סוייד: אתה מתכוון לחייב?

יצחק הרצוג: לא, הנושה.

קריאה: הזוכה.

דוד רותם: אני אגיד לך את האמת:

דוד רותם: אם זה - - -

יצחק הרצוג: הוא בא לייעוץ והוא אומר:

יצחק הרצוג: אני לא יכול לשלם לך שכר-טרחה.

יצחק הרצוג: אומר לו העורך הדין: אז לך לכל הרוחות.

דוד רותם: לא.

דוד רותם: לשכת עורכי-הדין תוציא כלל שבהתייעצות כזאת אי-אפשר לגבות שכר-טרחה.

ליאור שפירא: יש לנו גם שכר-מצווה, שאנחנו עושים את זה בהתנדבות.

דוד רותם: תעזוב אותנו.

דוד רותם: אנחנו מדברים על מקרים - - -

יצחק הרצוג: שכר-מצווה זה טוב.

יצחק הרצוג: השאלה אם זה יהיה הנוהל הרגיל.

ליאור שפירא: חבר הכנסת הרצוג, גם לפני זה לא היה.

ליאור שפירא: אין שינוי.

ליאור שפירא: בעניין של שטרות וזה, לא היה שכר-טרחה - - -

יצחק הרצוג: אין שכר-טרחה?

דוד רותם: אתם לא תגבו שכר-טרחה בשביל לעזור לבן-אדם למלא את הטופס.

קריאה: גם בדרך-כלל זה לא קורה.

קריאה: בדרך-כלל, זה לא מתבצע ככה.

חנא סוייד: איך תבטיח את זה?

דוד רותם: איך אני אבטיח את זה?

דוד רותם: דבר מאד פשוט.

דוד רותם: בוא נאמר ככה: או שהלשכה תצהיר את זה.

דוד רותם: או שמר דוד מדיוני יכין טופס, שאנשים יבואו והוא ייתן להם למלא את הטופס.

יצחק הרצוג: בסדר.

יצחק הרצוג: מצד שני, הבעיה שלך היא לא זאת.

יצחק הרצוג: הבעיה שלך שזה לא עיקר התעשייה.

קריאה: הם פתחו הרי - - - כאלה.

יצחק הרצוג: אם לשכת עורכי-הדין מוכנה, על כל חלקיה, לאשר את זה, זה משהו אחר.

אברהם מיכאלי: "על כל חלקיה" – אתה מבקש יותר מדי.

אורי מקלב: אולי זה יאחד אותם.

דוד רותם: אחת, שתיים, שלוש, ארבע, חמש, שש, שבע – אני רואה שמונה סיעות בלשכת עורכי-הדין.

קריאה: וכולם מאוחדים פה.

דוד רותם: כולם מאוחדים פה.

דוד רותם: לכן - - -

יצחק הרצוג: לפחות לזכותו של עורך-הדין ברזילי אפשר לומר שהוא לא מציע סגן שר לאף-אחד.

קריאה: חכה.

קריאה: התחלנו את הדיון.

קריאה: חכה.

קריאה: כל דבר בעתו.

דוד רותם: מי לא מציע סגן שר?

יצחק הרצוג: עורך-הדין ברזילי.

יצחק הרצוג: עובד על זה, אבל זה לא אומר.

קריאה: הוא חילק כל מה שהיה אפשר לחלק.

דוד רותם: כן.

חיים זקס: אדוני, אפשר להעיר, בבקשה?

דוד רותם: משרד המשפטים רוצה להעיר.

דוד רותם: כן.

חיים זקס: בנושא שכר-הטרחה רצינו להבהיר את העמדה שלנו.

חיים זקס: אנחנו הצגנו את ההצעה בלי שינוי בשכר-הטרחה.

חיים זקס: חשבנו שבנושא שכר-הטרחה בקשר לתובענה, יש שתי פעולות שבגינן מגיע שכר-טרחה.

חיים זקס: בשלב הגבייה בהוצאה לפועל במסלול המקוצר אין שכר-טרחה, כי הגבייה מתבצעת באמצעות לשכת ההוצאה לפועל.

חיים זקס: בנושא של הגשת תובענה: כדי להכין את התובענה, הלשכה לא מכינה את התובענה.

חיים זקס: ואדם שצריך להגיש תובענה לא יכול לעשות את זה, בדרך כלל.

חיים זקס: הוא צריך עורך-דין שיסייע לו.

חיים זקס: הוא צריך עזרה.

חיים זקס: לכן, יש הגיון במצב הקיים שבו יש שכר-טרחה בשלב המקדמי לגבייה.

חיים זקס: בנושא הזה אין גם הבדל בין המסלול המקוצר למסלול הרגיל.

חיים זקס: אדם שצריך להגיש תובענה, אם מגיע לו שכר-טרחה, אז מגיע לו במסלול המקוצר וגם במסלול הרגיל.

חיים זקס: אם לא מגיע לו, אז לא מגיע לו בכלל.

חיים זקס: אין הגיון להבחין בין שלב טרום הגבייה של הכנת התביעה.

חיים זקס: בין המסלול הרגיל לבין המסלול המקוצר.

דוד רותם: טוב.

דוד רותם: הבנתי.

דוד רותם: אני אגיד לך משהו: אילו המסלול המקוצר היה באמת בשביל אנשים מסכנים.

דוד רותם: אבל מה שקרה זה שאתם הפכתם את זה למסלול המרכזי בהוצאה לפועל.

דוד רותם: כל חברות הענק.

דוד רותם: אתה יודע מה?

דוד רותם: לי יש הוכחה כתובה שלכם, שיש גופים כמו קופות-חולים, שפעם היו מגישים 3,000 תיקים, והיום הם מגישים 130,000 תיקים.

דוד מדיוני: זה לא נכון.

דוד רותם: זה נכון.

דוד רותם: אתה נתת את הנתון הזה.

דוד מדיוני: לא נכון.

ענת ליברמן: לא נכון.

דוד רותם: וגרוע מזה: כאשר במסלול המהיר הם לא מצליחים, הם גונזים את התיקים.

דוד רותם: זו שיטת "מצליח" של המסלול המהיר.

דוד מדיוני: זה ממש-ממש לא נכון.

דוד רותם: זה ממש לא נכון?

דוד רותם: אתה רוצה שאני אוציא את המכתב שלך?

דוד מדיוני: תוציא את המכתב.

דוד מדיוני: את כל המכתב הוצאת מהקשרו.

דוד מדיוני: סליחה שאני אומר לך את זה.

דוד רותם: אני הוצאתי מהקשרו.

דוד רותם: הבנתי.

דוד מדיוני: אני יושב, ואתה כל הזמן אומר לי דברים לא נכונים ולא מדויקים.

דוד מדיוני: ואני, מפאת כבודך, לא אומר את מה שאני חושב.

דוד רותם: אתה יכול להגיד מה שאתה חושב.

דוד מדיוני: אבל, עם כל הכבוד, מאחר ואתמול העוזר של חבר הכנסת אורי מקלב אמר לי שהוא שמע את הטענה הזו ממך, ביקשתי ממר אריה כהן לפלח את כל תיקי המערכת כדי לתת את התשובה.

דוד מדיוני: אני מבקש שתענה עליה, מר אריה כהן.

דוד מדיוני: זה הכול.

אורי מקלב: אבל, אדוני היושב-ראש, אסור גם לשכוח שקופת-חולים – אם זה נכון – עד היום לא השתמשה במשרדי עורכי-דין.

אורי מקלב: לכן, הם לא לוקחים שום-דבר.

אורי מקלב: גם אם נניח - - -

קריאה: השתמשו.

דוד רותם: אוי, כמה השתמשו.

אורי מקלב: אם היית אומר - - - ההבדל, אז זה סימן שהם לא השתמשו.

קריאה: לא.

קריאה: ועוד איך השתמשה.

דוד רותם: שיטת "מצליח".

אורי מקלב: אם ככה, ההבדל לא גדול.

חנא סוייד: רגע, אדוני, אני רוצה להבין: אני מבין שהאטרקציה של המסלול המקוצר היא שאין שכר-טרחה.

חנא סוייד: אני מבין כאן שבכל זאת גובים שכר-טרחה.

דוד רותם: כן.

יצחק הרצוג: רק במסלול - - -

סיגל קוגוט: כשהבן-אדם מיוצג.

סיגל קוגוט: לא כשהוא לא מיוצג.

דוד רותם: לא, לא, לא.

דוד רותם: אדוני, הבאת את התיק שביקשתי - - -?

יצחק הרצוג: 18% מהתיקים.

סיגל קוגוט: כיוון שהוא מיוצג, מבקשים ממנו לוותר.

דוד רותם: את התיק שביקשתי, הבאת?

אריה כהן: כן.

דוד רותם: איפה הוא?

דוד רותם: תן לי אותו.

אריה כהן: בבקשה.

דוד מדיוני: שלחנו לך גם מכתב מפורט.

דוד רותם: לא את המכתב המפורט.

דוד רותם: אני - - -

אריה כהן: והתיק אצלו.

קריאה: אנחנו מוכנים גם להסביר.

קריאה: תובענות.

אריה כהן: זה תיק תובענות.

חנא סוייד: אני רק מבקש, אדוני היושב-ראש, שתסבירו את הדברים לאנשים שאינם עורכי-דין.

חנא סוייד: אני לא מבין את זה.

חנא סוייד: גם חברי - - -

קריאה: צודק.

אורי מקלב: אנחנו חשבנו שדוקטורים מבינים - - -

דוד רותם: תעשה לי טובה, תפסיק לקשקש בשכר-טרחה.

דוד רותם: 708, על כמה חוב?

דוד רותם: זה 700 שקל.

דוד מדיוני: אבל זה מה שהמחוקק החליט.

דוד רותם: בסדר.

דוד רותם: המחוקק החליט.

דוד מדיוני: זה מה שהמחוקק החליט.

דוד רותם: אין בעיה.

דוד רותם: אז לא יהיה יותר דבר כזה.

דוד מדיוני: מקובל.

סיגל קוגוט: בסדר.

סיגל קוגוט: לפי טענתך, שכר-הטרחה גבוה מדי.

סיגל קוגוט: הטענה הזאת סבירה.

דוד רותם: לא יהיה שכר-טרחה.

סיגל קוגוט: אבל מי שקובע את שכר-הטרחה, זאת לשכת עורכי-הדין.

סיגל קוגוט: רק צריך לשים את זה על השולחן.

דוד רותם: לא יהיה יותר שכר-טרחה במסלול המקוצר.

קריאות: - - -

יצחק הרצוג: צריך רק לומר שאני ביררתי עם הרשות, ואני מבין ש-18% מהתיקים הם עם שכר-טרחה.

יצחק הרצוג: זה נכון?

דוד מדיוני: כן.

יצחק הרצוג: זה הסיפור?

ענת ליברמן: כן.

יצחק הרצוג: 18% מהתיקים.

קריאה: וזה בתור התחלה.

קריאות: - - -

קריאה: וזה עוד בתור התחלה.

קריאה: כאשר יהיו עוד חברות, יהיה יותר.

אברהם מיכאלי: - - - רגילה, שזה מתנהל לא ברשות האכיפה והגבייה.

אברהם מיכאלי: אחר-כך, שכר-הטרחה הזה מתגלגל.

אברהם מיכאלי: יש - - - כשכר-טרחה שגובים על הטיפול שם.

אברהם מיכאלי: ככה אני מבין.

ענת ליברמן: לא.

ענת ליברמן: לא.

קריאה: על התביעה.

דוד רותם: רגע, רבותיי.

גלעד סממה: אני רוצה להסביר לך - - -

דוד רותם: אני לא רוצה לתת לך כלום, אוקיי?

דוד רותם: אתה מוכן לשבת בשקט?

גלעד סממה: מכפישים את משרד המשפטים, ואת אנשי רשות האכיפה והגבייה.

דוד רותם: מכפישים את משרד המשפטים.

דוד רותם: בוא נאמר ככה: וזה עוד בחסד.

גלעד סממה: ואני רוצה שנייה להסביר.

דוד רותם: ועוד בחסד.

דוד רותם: אתה מבין?

קריאה: - - -

דוד רותם: לא, לא, - - - בזכות דיבור.

גלעד סממה: ואנחנו צריכים להתנצל על שהבאנו משהו טוב לאזרחים.

דוד רותם: אתם לא הבאתם שום דבר טוב לאזרחים.

גלעד סממה: אז אני מרגיש שיש כאן חוסר הבנה.

דוד רותם: אתם בניתם איזה קונגלומרט ענק, וזה הכול.

דוד רותם: רבותיי, עכשיו אף-אחד לא מדבר בלי לקבל רשות דיבור, מרגע זה ואילך.

דוד רותם: ברור לכם?

דוד רותם: כי אחרת, לא יהיה לי פרוטוקול.

אריה כהן: אני רוצה לחזור לנתונים שביקשתם.

דוד רותם: מה?

אריה כהן: ביקשתם את הנתונים.

דוד רותם: כן.

אריה כהן: אז אני רוצה לומר ככה: קודם, אחד מעורכי-הדין - - - פה, שהוא מחזיק למעלה מ-12,000 תיקים של "שירותי בריאות כללית".

אריה כהן: כאשר - - -

סורין גנות: דרך אגב, מאיפה אתה יודע, מר כהן?

דוד רותם: רגע, רגע, סליחה.

דוד רותם: תגיד, למה אתה קופץ?

דוד רותם: אתה יודע שמתרגזים בדרך-כלל רק על האמת.

סורין גנות: לא, לא מתרגזים.

סורין גנות: להיפך.

סורין גנות: מאיפה יש לו את - - - הזה?

אריה כהן: מ-1983 נפתחו תיקים על-ידי "שירותי בריאות כללית".

אריה כהן: ויש לי את הכמות שבאמצעות עורכי-דין בלבד: עד ה-1 לאוגוסט 2009 נפתחו 126,831 תיקים על-ידי "שירותי בריאות כללית", על-ידי עורכי-דין בלבד.

אריה כהן: משנת 2009 נפתחו במסלול המקוצר 9,195 תיקים על-ידי "שירותי בריאות כללית".

אריה כהן: כל שאר התיקים נפתחו על-ידי עורכי-דין, והם קיבלו שכר-טרחה אל"ף ושכר-טרחה בי"ת כדין.

דוד רותם: טוב.

דוד רותם: יופי.

חנא סוייד: מה זה "שכר-טרחה אל"ף, ושכר-טרחה בי"ת"?

יצחק הרצוג: זה קבוע בחוק.

דוד רותם: אתה לא יודע?

דוד רותם: בהוצאה לפועל - - -

אורי מקלב: מה, הוא כל יום בהוצאה לפועל?

דוד רותם: תדע לך, בכל פעם שעורך-דין עובר בהוצאה לפועל ליד הלשכה, שכר-הטרחה - - -

סיגל קוגוט: לא.

סיגל קוגוט: שכר-הטרחה זה שכר-טרחה שקובעת לשכת עורכי-הדין.

סיגל קוגוט: חוק ההוצאה לפועל קובע שחייבים לפעול לפיו.

סיגל קוגוט: שכר-טרחה אל"ף, זה שכר-טרחה על פתיחת תיק בהוצאה לפועל.

אברהם מיכאלי: אל תעשה את עורכי-הדין שודדים.

דוד רותם: אני לא עושה את עורכי-הדין שודדים.

דוד רותם: אני עושה אותם?

דוד רותם: הם נולדו כאלה.

אברהם מיכאלי: - - -

סיגל קוגוט: שכר-טרחה אל"ף הוא שכר-טרחה - - -.

סיגל קוגוט: שכר-טרחה אל"ף זהה גם במסלול הרגיל וגם במסלול המקוצר, כי הוא על פתיחת - - -

קריאה: - - -

דוד רותם: שמעתי אותך.

דוד רותם: תודה רבה לך.

דוד רותם: אני לא אתן לך.

דוד רותם: אתה גם רוצה לנהל את הישיבה?

דוד רותם: טוב.

דוד רותם: אוקיי, בבקשה, רבותיי, אני מקריא את הסעיף האחרון.

סיגל קוגוט: הסעיף האחרון הוא גם תיקון שיושב-ראש הוועדה ביקש: תיקון לסעיף הדיווחים.

סיגל קוגוט: בגלל שמאריכים את הוראת השעה, ובמיוחד רוצים לראות פה שאכן פניכם אל הציבור הרגיל, אז הוספנו עוד כמה פרמטרים בסעיף הדיווח: מספר הבקשות שהוגשו לביצוע במסלול המקוצר, ואשר הזוכה בהן היה מיוצג על-ידי עורך-דין; מספר הבקשות שהוגשו לביצוע במסלול המקוצר, אשר הזוכה בהן לא היה מיוצג; מספר הבקשות שהוגשו לביצוע במסלול המקוצר, ואשר הזוכה בהן הוא אדם פרטי, ושיעורן מבין כלל הבקשות שהוגשו לביצוע במסלול המקוצר.

סיגל קוגוט: מהפיילוט בעצם ראינו שהנגישות למסלול היתה מקרית.

סיגל קוגוט: מי שבמקרה ראה וחשב שקיבל שירות טוב, המשיך לבוא.

סיגל קוגוט: אבל לאזרחים פרטיים אין הרבה תיקים בהוצאה לפועל.

סיגל קוגוט: אז גם אם מישהו היה מרוצה, למי הוא ימליץ בדיוק על המסלול הזה?

סיגל קוגוט: מה שאומר שאתם צריכים להגביר את הנגישות למסלול הזה לציבור הרגיל.

דוד מדיוני: אנחנו נפרסם.

דוד רותם: כן.

סיגל קוגוט: הסעיף האחרון הוא סעיף תחילה.

סיגל קוגוט: בגלל שהוראת השעה פוקעת בתאריך מסוים, החוק הזה יימשך מאותו תאריך.

דוד רותם: "בנקים – לא מעל החוק", מי זאת?

דוד רותם: כן, גברתי.

דוד רותם: מה את רוצה להגיד לנו?

אליסה דברה: תודה רבה.

אליסה דברה: אני באתי הנה לייצג קבוצה של 1,048 חברים, שחלקם נפגעי בנקים והוצאה לפועל – שיתוף פעולה מוצלח.

דוד רותם: מה שמך?

אליסה דברה: שמי אליסה דברה.

אליסה דברה: ואנחנו, מצד אחד, מברכים על ההליך המקוצר, ועל תיקון מספר 39.

אליסה דברה: מצד שני, אנחנו אומרים שיש הרבה בעיות שהתיקון לא מכסה אותם.

אליסה דברה: אבל במסגרת התיקון צריך לשים לב לכמה דברים: אל"ף, דובר כאן כבר, על-ידי כבוד היושב-ראש, על שכר-טרחה שבכל זאת מתגנב בין השורות.

אליסה דברה: וגם צריך לשים-לב שלמרות ניגוד העניינים עם לשכת עורכי-הדין, לשכת עורכי-הדין הפנתה את תשומת-הלב על חיוב בשכר-טרחה גם כשזה במסלול המקוצר.

אליסה דברה: דבר נוסף שאנחנו מצאנו לנכון להעיר הוא שישנם תשלומים לספקים חיצוניים, ובמקום הזה יכול להיות מצב שגם במסלול המקוצר החייב ייצא בשן ועין, ויחייבו אותו בהוצאות לא לו.

אליסה דברה: לכן, נבקש - - -

קריאה: - - -

אליסה דברה: סליחה, יכול להיות שאני טועה.

אליסה דברה: אינני עורכת-דין, ואני לא כל-כך בקיאה.

אליסה דברה: אבל תרשו לי להביע את דעתי בשם 1,048 אנשים.

אליסה דברה: אנחנו חושבים שצריך אולי לתת סמכות לשר המשפטים לקבוע תעריף מרבי.

אליסה דברה: לא מקובל, זה בסדר.

אליסה דברה: אנחנו חשבנו כדי שלא יהיה מקום שבו אפשר יהיה לחייב את החייבים, שהם, בסך-הכול, אנשים נורמטיביים ולקוחות מזדמנים של ההוצאה לפועל.

אליסה דברה: הדבר הנוסף שחשבנו עליו הוא שצריכה להיות שקיפות.

אליסה דברה: כרגע, אין שקיפות, וחוסר השקיפות פוגע מאד בחייבים.

אליסה דברה: אין דיווחים שלציבור יש נגישות אליהם.

אליסה דברה: כך אנחנו חווים את זה, מצדנו.

סיגל קוגוט: הדיווחים, לפי המסלול המקוצר בחוק הזה, מתפרסמים באתר האינטרנט של ועדת חוקה, חוק ומשפט.

אליסה דברה: אני מאד שמחה.

אריה כהן: וגם של רשות האכיפה והגבייה.

אליסה דברה: תודה.

אליסה דברה: זה כבר טוב.

אליסה דברה: דבר נוסף: הרשמים לא נהנים מהרבה סמכויות.

אליסה דברה: אבל אולי אפשר לשקול, אם תרצו, לתת לרשמים אפשרות להקל על הוצאות למיניהן שמתגלגלות על החייבים, כדי לצמצם את היקף התיקים.

קריאה: אין הוצאות בתיקים האלה.

ענת ליברמן: אין הוצאות.

ענת ליברמן: יש אגרה.

סיגל קוגוט: ההוצאות הן במסלול הרגיל, ולא המקוצר.

אליסה דברה: אוקיי.

אליסה דברה: בכל זאת, הרבה פעמים מצאנו שתאגידים מצליחים להכניס הוצאות של שכר-טרחה או הוצאות גבייה למיניהן, ולהעמיס על התיקים.

קריאה: במסלול המקוצר?

אליסה דברה: גם במסלול המקוצר.

אליסה דברה: אני מצטערת שלא הבאתי את הדוגמאות איתי.

אליסה דברה: אבל מצאנו דוגמאות כאלה.

אליסה דברה: ובנוסף, אנחנו רוצים לומר דבר כזה: יש תקלות רבות במסירת הודעה לחייב.

אליסה דברה: יש תקלות רבות.

אליסה דברה: בוודאי אתם מודעים לתקלות האלה.

אליסה דברה: היינו רוצים להמליץ לוועדה, אם אפשר, לקבוע מועד מסירת הודעה לחייב ביום שבו סניף הבנק שלו קיבל הודעת עיקול.

אליסה דברה: ומאז לאפשר לו, אם אפשר, 21 ימי עסקים בכדי להסדיר את החוב, לפני שהוא נכנס לסחרור.

חנא סוייד: התקלה בגלל השיטה, או בגלל הבירוקרטיה?

דוד רותם: זה לא בחוק הזה.

קריאה: זה לא קשור למסלול - - -?

דוד רותם: זה לא קשור למסלול המקוצר.

דוד רותם: זה קשור לבעיות - - -

חנא סוייד: בירוקרטיה.

קריאה: כלליות.

דוד רותם: לא.

דוד רותם: אינהרנטיות של רשות האכיפה והגבייה.

אליסה דברה: הוצאה לפועל.

דוד רותם: כן.

דוד רותם: אנחנו מכירים את זה.

דוד רותם: זה לא חדש.

אליסה דברה: אז אני מודה לכם שהקשבתם לי.

דוד רותם: תודה.

דוד רותם: רבותיי, למישהו מחברי הכנסת יש איזושהי בעיה, או שאפשר להצביע?

חנא סוייד: אני רוצה לשאול אותך, את היועצת המשפטית: האם על הבסיס העובדתי יש תמימות דעים?

חנא סוייד: הבסיס העובדתי שבעצם, המסלול המקוצר חוסך הוצאות מיותרות - - -

דוד רותם: אמור לחסוך.

דוד רותם: כן.

דוד רותם: הוא אמור לחסוך.

חנא סוייד: זה בטון?

דוד רותם: הוא אמור.

דוד רותם: בטון – אין בטון - - -

חנא סוייד: "אמור"?

חנא סוייד: מה זה אמור?

דוד רותם: הוא אמור לחסוך.

דוד רותם: בוא נאמר ככה: אני מצאתי שפתאום יש תיקים, אתה מבין?

דוד רותם: מספרים לי סיפורים שזה תובענות, אז יש פתאום שכר-טרחה.

ענת ליברמן: אדוני, אם אפשר - - -

דוד רותם: את יכולה להגיב למה שאת רוצה.

דוד רותם: בבקשה.

ענת ליברמן: אני רוצה להגיב לעניין הזה.

ענת ליברמן: כי זה יוצא כאילו הצגנו נתונים שגויים, וזה לא נכון.

ענת ליברמן: כפי שאמרה היועצת המשפטית של הוועדה, החוק מאפשר, או החוק קובע, זכאות לשכר-טרחה אל"ף בתיקי תובענות.

ענת ליברמן: כשאנחנו הצהרנו לוועדה והבאנו נתונים, אמרנו שעל-אף הזכאות הזאת, לזוכים מיוצגים בתובענות, במרבית התיקים מוותרים על הזכות הזו לקבל שכר-טרחה אל"ף, כך שאחוז מאד נמוך מהזכאים גם דורשים את שכר-הטרחה – כלומר, 19%.

ענת ליברמן: לא אמרנו שכל הזוכים בתובענות מוותרים על שכר-טרחה אל"ף.

ענת ליברמן: אדוני הציג לנו תיק, שהוא בין התיקים שלא נמצאים בין אלה שוויתרו.

ענת ליברמן: ואגב, אני חייבת לומר שגם בין אלה שלא ויתרו, הם נתנו זכות לוותר על שכר-הטרחה במהלך חיי התיק אם מגיעים להסדר.

ענת ליברמן: והתיק שאדוני הציג הוא תיק כזה שלא הצליחו להגיע עם החייב להסדר, ועל-כן ויתרו.

ענת ליברמן: אין - - -

אברהם מיכאלי: והכלל הוא שמוותרים.

קריאה: - - - חוק.

גלעד סממה: 81% מוותרים.

דוד רותם: בוא נאמר ככה – הכלל הוא, איך אמרו לי: חותמים על הסכמה שבעצם ההוצאה לפועל רשאית לוותר בשבילם.

קריאה: נכון.

דוד רותם: זה לא נכון?

ענת ליברמן: הם מוותרים - - - שהתיק נפתח - - -

דוד רותם: כן, בוודאי.

דוד רותם: אוקיי.

דוד רותם: אז אני צריך לסמוך על ההוצאה לפועל בזה.

קריאה: וזה בחוק.

ענת ליברמן: התיק נפתח ללא שכר-טרחה.

ענת ליברמן: הם מוותרים מראש.

ענת ליברמן: ושוב אני מזכירה שמדובר בשכר-טרחה - - -

דוד רותם: אז אני לא רוצה שום דבר.

דוד רותם: אני רוצה לקבוע בחוק שלא יהיה שכר-טרחה במסלול המקוצר.

דוד רותם: נקודה.

ענת ליברמן: אדוני, אם אתה תפגע בו - -

דוד רותם: שאני אפגע בו, זה מי שיש לו - - -

ענת ליברמן: - - זה דווקא הזוכים הפרטיים הקטנים.

ענת ליברמן: כי הזוכים המוסדיים ממילא אנחנו רואים שהם מוותרים ברובם.

ענת ליברמן: אדוני, אז מי שייפגע מהכוונה הזו, - - -.

ענת ליברמן: אנחנו לא מרוויחים מזה כלום.

דוד רותם: בואי נאמר ככה: הדאגה שלכם לאזרח הקטן, פשוט מעוררת בי – אני מוכרח לומר – השתאות קשה מנשוא.

דוד רותם: פשוט קשה מנשוא, הדאגה שלכם לאזרח הקטן.

קריאה: מה רע בזה?

דוד רותם: אין שום דבר רע בזה.

דוד רותם: מי שאל מה רע בזה?

קריאה: אני שאלתי מה רע בזה.

דוד רותם: אין שום דבר רע בזה, אם זה רק היה אמת.

קריאה: זה לא עובד.

דוד רותם: רבותיי, חברי הכנסת, יש מישהו שיש לו עוד שאלות?

דוד רותם: כן, אדוני.

יובל צלנר: האמת היא שניסחת את זה כל-כך יפה, וכמעט שאין מה להוסיף בהיבט הדאגה של כולם לאזרח הקטן.

יובל צלנר: אבל סליחה שאני חוזר על עצמי, למי שהיה פה בדיון הקודם.

יובל צלנר: אנחנו צריכים לזכור שיש פה דאגה לאזרח קטן, או לכמה אזרחים קטנים, מאד מסכנים, הידועים בשפת העם כטייקונים.

יובל צלנר: אנחנו מאד דואגים להם, כי אנחנו רואים את התספורות שהם נדרשים לעבור, וכמה קשה להם - - -

דוד רותם: תעשה לי טובה, עזוב אותי מהטייקונים עכשיו.

דוד רותם: מה אתה מכניס לי פה את הטייקונים?

יובל צלנר: חבל שהם לא פה.

יובל צלנר: אני רק רואה את הנציגים שלהם פה.

יובל צלנר: כשאני רואה את הנציגים שלהם פה, אני מתחיל לדאוג.

יובל צלנר: אדוני היושב-ראש, זה ברור לנו שהמסלול המקוצר נועד בעיקרו – ואני מבין שרואים את זה, פה, בדברי ההסבר להוראת השעה מלפני חמש שנים – נועד לעזור לאזרח הקטן, שחייבים לו כסף.

יובל צלנר: לא נועד לעזור לאזרח הקטן-הגדול שחייבים לו כסף.

יובל צלנר: ולכן, אני מציע – אדוני היושב-ראש, אתה נשמע לי לא מרוכז בי כרגע.

דוד רותם: אני מרוכז בך מאד.

יובל צלנר: - - -

דוד רותם: לא, יש לי בעיה.

דוד רותם: בוא נאמר ככה: אני גם מסוגל לחשוב על הטייקונים, וגם עליך.

יובל צלנר: כי אנחנו, הגברים, בדרך-כלל, יש לנו בעיה בחלוקת קשב.

יובל צלנר: אני מודה.

יובל צלנר: זו בעיה אינהרנטית.

יובל צלנר: אז זו עוד הוכחה שנשים טובות יותר.

יובל צלנר: וזה לא היה - - -

אברהם מיכאלי: אתה תגיד לו - - - היו פה לפני שבועיים.

אברהם מיכאלי: כבר עשינו ככה - - -

יובל צלנר: לענייננו – אני חושב שכדי שנוכל להמשיך במסלול הזה, שיש לו תכלית ראויה, אמיתית, לטובת אותם בעלי עסקים קטנים ובעלי חוב קטנים, אני חושב שההצעה שלך להמשיך את החוק לתקופה נוספת, קצובה, היא הצעה נכונה.

יובל צלנר: בהחרגה של אותם אזרחים קטנים, הידועים בתור טייקונים.

יובל צלנר: בין אם נעשה את זה על-ידי זה שנקבע שחברות ציבוריות לא יוכלו להיכנס במסגרת החוק כבעל חוב, ובין אם נקבע שתהיה מכסה – בדומה לתביעות קטנות – שלא יהיה ניתן להגיש יותר מ-20 תביעות בשנה.

יובל צלנר: אני הגשתי הסתייגות, בטח ראית.

דוד רותם: ראיתי את ההסתייגות שלך.

יובל צלנר: אני חושב שזה נותן מענה לכל הקשת.

יובל צלנר: מאפשר לנו להמשיך במסלול הזה.

יובל צלנר: אם נראה בתום התקופה - - -

דוד רותם: חבר הכנסת צלנר, אני אגיד לך מה מפחיד אותי: אותם אזרחים קטנים, טייקונים, שאתה מדבר עליהם, הם ימשיכו להגיש תיקים במסלול הרגיל.

דוד רותם: אני, שאני חייב – אתה מבין?

דוד רותם: כי מה שקרה זה שהחתימו אותי על איזה טלפון מצ'וקמק שלא עובד.

דוד רותם: בסופו של דבר, אני חייב 500 שקל, - -

אריה כהן: ותשלם עוד כסף.

דוד רותם: - - וזה יגיע ל-5,000 שקל.

יובל צלנר: בוא נגביל את זה.

יובל צלנר: מצוין.

יובל צלנר: אבל אתה לא - - -

דוד רותם: מה תגביל את זה?

דוד רותם: אני לא מבין.

קריאות: - - -

קריאה: למי?

ענת ליברמן: זה לנהוג בחוסר שוויון.

דוד רותם: אני לא ביקשתי את ההערות שלכם עכשיו.

יובל צלנר: אני רוצה להדגיש: אני חושב שהמחשבה של משרד המשפטים, של לפתור בעיה על-ידי יצירת בעיה אחרת, היא מחשבה לא נכונה.

יובל צלנר: זה שיש בעיה במסלולי ההוצאה לפועל, אין חולק גדול ממני.

יובל צלנר: זה שעורכי-הדין הם אחת הבעיות הרעות של מדינת ישראל, ובכלל של החברה המערבית – כעורך-דין אני אומר שאין ספק.

יובל צלנר: - - - דווקא בהיבט הזה.

יובל צלנר: אבל אם אנחנו מדברים עכשיו על ההיבט של המסלול המקוצר – אני בטח לא נכנס לסוגיות של ניגוד עניינים, ולסוגיות של פרטיות שעלו קודם, ברגע שיש לנו הגבלה – אני נכנס למהות עצמה.

יובל צלנר: בסופו של יום, החוק הזה נועד לעזור לבעל החוב החלש, שקשה לו לגבות את החוב - - -

דוד רותם: חבר הכנסת צלנר, אני אגיד לך מה: אני הולך לתקן את ההצעה שלי, - -

קריאה: איזו מהן?

דוד רותם: - - שמי שהגיש יותר מ-20 תיקים, לא יהיה זכאי לשכר-טרחה.

חנא סוייד: בדיוק.

דוד רותם: עד 20 תיקים – הנה, אתה רואה?

דוד רותם: כיוונתי לדעתך, חבר הכנסת חנא סוייד.

חנא סוייד: אני רציתי בדיוק להציע את הדבר הזה.

חנא סוייד: אדוני היושב-ראש, תראה: במסכת הדיון כאן נשמעו הרבה טענות, במיוחד מצד עורכי-הדין, על הטייקונים.

חנא סוייד: אני חושב שזה שימוש ציני בעניין הטייקונים.

חנא סוייד: מה, אם הטייקונים שותים חלב, אז מייבשים את הפרות?

חנא סוייד: זה טיעון ציני, לדעתי.

חנא סוייד: אדוני היושב-ראש, אני רוצה לחזק: חברות גדולות צריכות לוותר.

חנא סוייד: אם הן רוצות להשתמש במסלול הזה, לוותר על שכר-הטרחה.

דוד רותם: טוב.

דוד רותם: חברת הכנסת רחל אדטו, מה רצית לשאול?

דוד רותם: אנחנו קוברים, כן.

דוד רותם: אנחנו דוחים את הקבורה.

דוד רותם: הוא קיבל את הטענה שלי שצריך לפנות לכל אחד.

אורי מקלב: הבנו.

אורי מקלב: אנחנו הבנו למה התכוונת.

רחל אדטו: מי שלא הבין - - -, שיקרא בעיתון.

אברהם מיכאלי: איך יש לכם זמן לקרוא עיתונים בלילה?

אורי מקלב: גם אתה צריך להבין.

אברהם מיכאלי: במקום לעבוד, אתם קוראים עיתונים?

רחל אדטו: אני רוצה שתסביר לי איך חל התיקון הזה עכשיו לגבי קופות-החולים, שיש להם את כל אלה שחייבים להם 120 שקלים, 200 שקלים – החובות הקטנים האלה – שמסיבות כאלה ואחרות לא משלמים.

דוד רותם: הם לא יוכלו לקבל שכר-טרחה, אם הם ילכו במסלול המקוצר.

דוד רותם: בסדר?

חנא סוייד: הוגן.

חנא סוייד: enough fair.

רחל אדטו: תגיד לי עוד פעם.

דוד רותם: הם לא יקבלו שכר-טרחה - - -

רחל אדטו: מי זה?

רחל אדטו: עורכי-הדין של הקופה - - -?

אברהם מיכאלי: את מי זה כולל?

אברהם מיכאלי: אתה יכול להסביר?

דוד רותם: המחלקות המשפטיות של קופות-החולים, את מבינה?

דוד רותם: עד היום המחלקה המשפטית היתה מגישה את התיקים, והיו גובים שכר-טרחה.

דוד רותם: לא יהיה.

אחמד טיבי: נכון.

אחמד טיבי: זה צודק.

רחל אדטו: ואותו חייב ישלם את ה-220 שקלים - - - למיון, בלי התוספת מסביב.

דוד רותם: שישלם את ה-220 שקלים, וזה הכול.

דוד רותם: נכון.

קריאה: אז זה בסדר.

דוד רותם: כן, אדוני.

דוד רותם: בבקשה.

דוד רותם: מי אתה?

סורין גנות: מכר שלך.

אברהם מיכאלי: אזרח - - -

דוד רותם: אני יודע.

דוד רותם: זו הבעיה שלי.

דוד רותם: אתה מבין?

דוד רותם: הרי בוא נאמר ככה: כפי שאתה יודע, הרי העובדה שיש לי עורכי-דין מכרים, בגלל זה אני נלחם נגד ההוצאה לפועל.

דוד רותם: אם אתה עוד לא שמעת את זה, כדאי שתשמע את זה.

דוד רותם: נכון מר מדיוני?

דוד מדיוני: אני מסכים.

דוד רותם: הנה, מר מדיוני אומר - - -

חנא סוייד: אתה חושש ששלושתנו נגדך, כשאתה בניגוד אינטרסים.

דוד רותם: אני תמיד בניגוד אינטרסים בחיים שלי.

יצחק הרצוג: דרך אגב, הוא כל הזמן בניגוד אינטרסים איתי, והוא מתפקד לא רע.

סורין גנות: בוא נשאיר רגע את חוש ההומור בצד, כי הנושא רציני מדי.

דוד רותם: איזה חוש הומור?

דוד רותם: מר מדיוני טוען את זה בפני כל העיתונאים.

סורין גנות: אני לא רוצה להתייחס לגופו של איש.

סורין גנות: אם מישהו נמצא פה בניגוד עניינים, הרי זו רשות האכיפה והגבייה.

קריאה: בדיוק.

סורין גנות: תראו מה קורה פה.

סורין גנות: אני אתן על זה חצי דקה.

סורין גנות: כבוד היושב-ראש, שתי דקות.

דוד רותם: מה שתי דקות?

דוד רותם: יש לך דקה לגמור.

סורין גנות: נו, באמת.

דוד רותם: אתה לא חייב לדבר.

דוד רותם: חברי הכנסת כבר יודעים איך מצביעים.

סורין גנות: תראה, יש לך חסרון אחד מני רבים, שהוא: אנחנו היינו ביחד במהלך כל הרפורמה של ההוצאה לפועל.

סורין גנות: אתה ישבת איתי פה, בחדר, כאשר שמענו את הפעם הראשונה שהגישו את הצעת החוק למסלול המקוצר.

סורין גנות: הכוונה אז היתה לאפשר, ואתה זוכר, לבעל המכולת הקטן – ככה הציגו את זה - - -

דוד רותם: אולי פתרנו את הבעיה הזאת.

סורין גנות: לא, לא פתרנו.

סורין גנות: אני אומר לך למה: קודם-כל, לגבי שכר-הטרחה, פשוט להחריג את התביעות של סכום קצוב, של תיקון 24, בכלל מהמסלול המהיר, ואז לא תהיה בעיה של שכר-טרחה.

סורין גנות: גם לא מתאים שתביעות בסכום קצוב ייפתחו במהלך המסלול המקוצר.

סורין גנות: זה קודם-כל.

יצחק הרצוג: זה מה שהוא עושה.

יצחק הרצוג: מה אתה רוצה?

דוד רותם: תודה.

סיגל קוגוט: יש תיקון להצעה הזאת.

סיגל קוגוט: היושב-ראש עכשיו תיקן אותה.

סורין גנות: בסדר.

סורין גנות: דבר שני, לגבי המהות: תראה, אנחנו חושבים שרשות האכיפה והגבייה נמצאת בניגוד עניינים מובנה.

דוד רותם: שמעתי אתכם.

דוד רותם: קיבלתי - - - ממר חיים זקס על זה אתמול, בערב.

דוד רותם: ואתם, הבוקר, בשעה 9:15, חשבתם שאתם יכולים לשלוח לי תגובה לתגובה.

דוד רותם: אז אם אתם חושבים, בלשכת עורכי-הדין, שאני בשעה 9:00 בבוקר יתעסק עם הדברים שלכם, יש לכם טעות חמורה.

סורין גנות: אני רוצה למצות בדקה: אם אנחנו רוצים לעשות את זה בהוראת שעה לתקופה קצובה – למרות שארבע שנים זה הרבה, אבל זו תקופה קצובה.

סורין גנות: זאת אומרת, אפשר לדון בזה מחדש – למה לא לעשות בתקופה הזאת, כהצעת ההסתייגות של חבר הכנסת המכובד, צלנר, עם הגבלה?

סורין גנות: בתביעות קטנות, דרך אגב, זה חמש.

סורין גנות: פה זה 20.

סורין גנות: האם מישהו יכול להעלות על הדעת - - -

דוד רותם: תגיד, אתה לא מקשיב?

סורין גנות: שנייה, אדוני היושב-ראש.

דוד רותם: לא, לא.

דוד רותם: אתה יודע מה הבעיה שלך?

סורין גנות: אחת מני רבות.

דוד רותם: שאתה לא רק עורך-דין, אלא אתה גם לא מקשיב למה שאני אומר.

סורין גנות: אתה אמרת שלא יהיה שכר-טרחה מעל 20.

סורין גנות: אני אומר להגביל.

דוד רותם: אני אמרתי שלא יהיה שכר-טרחה מעל 20.

סורין גנות: את זה הבנתי.

סורין גנות: אני כן מקשיב.

יצחק הרצוג: עד 20.

סורין גנות: אני אומר לא להגיש בכלל מעל 20.

סורין גנות: למה?

דוד רותם: זו הסתייגות של חבר הכנסת צלנר.

דוד רותם: - - - עליה.

סורין גנות: אני רוצה לנסות לשכנע אותך.

סורין גנות: אתה פתוח לשמוע.

דוד רותם: מה אותי?

דוד רותם: אני לא מבין.

דוד רותם: יש פה עשרה עורכי-דין, מה אתה רוצה ממני?

סורין גנות: הרי אתה גם קול.

סורין גנות: אתה מצביע.

דוד רותם: אני לא מצביע בכלל.

סורין גנות: אני משווה לתביעות קטנות: האם מישהו יעלה על הדעת שבתביעות קטנות יגיע תובע למזכירות, והמזכירות תדריך אותו איך להגיש תביעה נגד הנתבע?

סורין גנות: לתת לו עדיפות.

סורין גנות: המדינה תיזום, תסביר לו, תייעץ לו, תגיש לו, תדריך אותו, כנגד הנתבע האחר.

סורין גנות: יעלה על הדעת?

סורין גנות: זה משהו, לדעתי זה הזוי.

ענת ליברמן: אז אולי גם במסלול הרגיל.

סורין גנות: סליחה.

סורין גנות: אני מזכיר גם את מה שאמרתי בפעם שעברה, שכולם אומרים: הסיסמה היא כביכול שכר-הטרחה.

סורין גנות: אתה לא מקשיב לי.

סורין גנות: חבל.

קריאה: בסדר.

קריאה: כל השאר מקשיבים.

סורין גנות: המסלול הרגיל מאפשר - - -

דוד רותם: תודה רבה.

דוד רותם: שמעתי אותך.

סורין גנות: רק - - - אחת.

דוד רותם: תודה.

דוד רותם: לא, לא.

דוד רותם: נגמרה לך המילה.

דוד רותם: תודה רבה לך, אדוני.

דוד רותם: לא.

דוד רותם: אני עכשיו עובר להצבעה, רבותיי.

קריאה: - - -

דוד רותם: סליחה, אתה רוצה לדבר, אני יודע.

דוד רותם: אבל אני לא נותן לאף-אחד לדבר עכשיו.

קריאה: אבל אולי זה משהו חשוב יותר מכל מה - - -

דוד רותם: יכול להיות שזה מאד חשוב.

דוד רותם: אבל אני לא נותן לך זכות דיבור.

קריאה: כי אתה - - - על מה אני רוצה לדבר, כי זה נושא מאד כואב.

דוד רותם: אני לא נותן לך זכות דיבור.

קריאה: אבל אני חושב - - -

דוד רותם: רבותיי, אפשר לעבור להצבעה.

דוד רותם: אני עובר להצבעה.

דוד רותם: אתה רוצה שאני אוציא אותך?

קריאה: אם תרצה - - -

דוד רותם: אם לא תשב, אתה תהיה בחוץ.

קריאה: אז זה העניין, שלאנשים כמוני אין כוח ומוציאים אותם.

דוד רותם: יכול להיות.

דוד רותם: אם לא תשב, אתה תהיה בחוץ.

קריאה: - - -

דוד רותם: חברים יקרים, אני שואל שאלה: מי בעד - - -

סיגל קוגוט: רגע, לפני זה יש הסתייגות אחת.

דוד רותם: כן, יש הסתייגות אחת.

סיגל קוגוט: עוד לפני שמצביעים על החוק, הסתייגותו של חבר הכנסת צלנר, שכל המסלול הזה יחול אך ורק על כאלה שמגישים פחות מ-20 תיקים.

יובל צלנר: עד 20 תיקים.

דוד רותם: עד 20 תיקים.

חנא סוייד: אתה - - -

יצחק הרצוג: - - -

דוד רותם: לא, לא.

דוד רותם: - - -

סיגל קוגוט: לא, לא את זה.

סיגל קוגוט: על שכר-הטרחה.

אורי מקלב: לא.

אורי מקלב: - - - על שכר-הטרחה.

סיגל קוגוט: יש הבדל גדול מאד.

דוד רותם: רבותיי, חבר הכנסת צלנר רוצה שמי שיש לו יותר מ-20 תיקים, לא יוכל להגיש במסלול המהיר.

קריאה: בכלל.

יובל צלנר: כלומר, אנחנו יכולים לעזור לבעלי החוב הקטנים, ולא עוזרים לטייקונים.

אוריאל לדרברג: ומה עם החייבים?

אוריאל לדרברג: מה עם החייבים?

יובל צלנר: החייבים ישלמו - - -

קריאות: - - -

דוד רותם: רבותיי, רבותיי, מי שרוצה - - -

אוריאל לדרברג: אתם מדברים רק על הזכאים.

קריאה: האזרחים ישלמו יותר.

דוד רותם: תודה רבה לך.

דוד רותם: מי שרוצה - - -, שימשיך לצעוק.

אוריאל לדרברג: החייבים ואחרים – החוק הזה עוזר לאנשים להחזיר את החובות שלהם, לחייבים, לאנשים המסכנים.

דוד רותם: תודה רבה.

אוריאל לדרברג: סוללה של עורכי-דין יש פה.

אוריאל לדרברג: כאילו, איזו מלחמה אתם עושים?

אוריאל לדרברג: על מה אתם נלחמים?

אוריאל לדרברג: על שכר-הטרחה שלכם?

אוריאל לדרברג: - - - דואגים לשכר-טרחה.

אוריאל לדרברג: תראו איזו התגייסות מוחלטת יש פה.

אוריאל לדרברג: החייבים - - -

דוד רותם: חברים, אני עובר להצבעה.

קריאה: מה זה הדבר הזה?

דוד רותם: רבותיי, אני עובר להצבעה על ההסתייגות.

אוריאל לדרברג: שהחייבים יהיו מול העיניים שלכם.

אוריאל לדרברג: לא אף-אחד.

דוד רותם: אני עובר להסתייגות של חבר הכנסת צלנר.

דוד רותם: מי בעד ההסתייגות?

חנא סוייד: אולי תחדד את - - -?

דוד רותם: ההסתייגות של חבר הכנסת צלנר אומרת שמי שיש לו יותר מ-20 תיקים בשנה, לא יוכל לפתוח אותם במסלול המהיר.

יצחק הרצוג: אבל זה מה - - -

דוד רותם: לא, לא - - - שכר-טרחה.

דוד רותם: הוא מדבר על אפשרות לפתוח.

קריאות: - - -

קריאה: - - - כמו בתביעות קטנות?

דוד רותם: אתה מוכן לשבת, או שתהיה בחוץ?

ורדית דמרי-מדר: אפשר בבקשה להתייחס להסתייגות בקצרה, מנקודת המבט של החייבים?

דוד רותם: לא.

דוד רותם: רבותיי, מי נגד ההסתייגות?

דוד רותם: הצבעה בעד ההסתייגות של חבר הכנסת יובל צלנר – מיעוט נגד – רוב נמנעים – אין ההסתייגות נדחתה

דוד רותם: תודה.

דוד רותם: ההסתייגות לא עברה, והיא תעלה למליאה.

קריאה: - - -

דוד רותם: היא לא עברה כי אנשים הצביעו נגדה.

דוד רותם: מה אתה רוצה שאני אעשה?

קריאה: לא.

קריאה: הצביעו בעד שלושה.

דוד רותם: תסלח לי, אתה מוכן לא לעזור לי?

קריאה: אדוני היושב-ראש, שלושה הצביעו בעד, ואחד נגד.

דוד רותם: רבותיי, בואו נבדוק עוד פעם.

דוד רותם: מי בעד?

קריאה: הוא הצביע בעד - - -.

קריאה: אין - - -

דוד רותם: לשכת עורכי-הדין לא יכולה להצביע.

יצחק הרצוג: אדוני היושב-ראש, לא הבנתי את עמדתך.

יצחק הרצוג: לא אמרת - - -

דוד רותם: - - - הוא רוצה - - - מה?

קריאה: - - -

דוד רותם: אני רוצה שיעלה את זה למליאה.

דוד רותם: אני רוצה לאפשר לו להעלות את זה למליאה.

דוד רותם: לא חשוב.

דוד רותם: רבותיי, מי בעד ההסתייגות של חבר הכנסת צלנר, ירים את ידו.

יובל צלנר: חברת הכנסת אדטו גם בעד.

דוד רותם: שניים.

סיגל קוגוט: מי שאיננו, אי-אפשר לספור.

דוד רותם: לא, לא.

דוד רותם: איננה, אז תודה רבה.

סיגל קוגוט: אין דבר כזה.

דוד רותם: רבותיי, מי נגד ההסתייגות?

דוד רותם: הצבעה בעד ההסתייגות של חבר הכנסת יובל צלנר – 2 נגד – 3 נמנעים – אין ההסתייגות נדחתה

דוד רותם: שלושה.

דוד רותם: יאללה, ההסתייגות נפלה והיא תעלה למליאה.

דוד רותם: רבותיי, מי בעד החוק בנוסח שאני הצעתי?

דוד רותם: נא להרים את היד.

דוד רותם: חבר הכנסת צלנר, שכחת להרים את היד.

יובל צלנר: נגד.

יובל צלנר: מה?

דוד רותם: בעד החוק, כפי שאני הצעתי אותו.

יובל צלנר: אני נגד.

דוד רותם: מה אתה נגד?

דוד רותם: אז תרים את היד.

דוד רותם: הבנתי.

דוד רותם: אוקיי.

דוד רותם: תודה רבה.

דוד רותם: הצבעה בעד הצעת חוק ההוצאה לפועל (תיקון מס' 39)(הוצאה לפועל במסלול מקוצר), התשע"ב-2012 – 6 נגד - 1 נמנעים – אין

דורית ואג: שישה בעד.

דורית ואג: אחד נגד.

דוד רותם: תודה רבה, רבותיי.

דוד רותם: החוק עבר בקריאה שנייה ושלישית.